paragraph_text: Među Mongeovim matematičkim radovima treba napomenuti njegovu Géométrie descriptive (1800.), rad u kojem je stvorio novu granu matematike, nacrtnu geometriju. Razvojem ove geometrije ne samo da je Monge postigao važne rezultate za matematiku, već je kreirao i metode, kroz koje je geometrija postala neovisna od matematičke analize i na taj način je uzela posebno mjesto u znanosti, upotrebljavajući Descartesov analitički pristup kao početnu točku. Njegovo ime nalazi se na popisu 72 znanstvenika ugraviranih na Eifellovom tornju. Na dvijestogodišnjicu Francuske revolucije njegovi posmrtni ostaci preneseni su u Panteon.